Pride and Glory (cinta)

:*Iste articlo ye sobre una cinta estausunidense de drama policiaco de l'anyo 2008; ta atros usos, se veiga *'Pride and Glory***.


***Pride and Glory*** (títol orichinal en [[Idioma anglés|anglés]], en [[Idioma aragonés|aragonés]] ***Argüello y gloria***, estrenada en [[Aragón]] con o títol mixto en anglés y [[Idioma castellano|castellano]] de ***Cuestión de honor. Pride and Glory***, en aragonés ***Cuestión d'honor. Argüello y gloria**') ye una cinta coproducida or o cine estausunidense y lo cine alemñan de cine d'intriga policiaca estrenada l'anyo 2008, dirichida por Gavin O'Connor seguntes un guión adaptau por él mesmo y por Joe Carnahan (basau en una historia d'o mesmo Gavin O'Connor, Greg O'Connor y Robert Hopes), con una banda sonora orichinal de Mark Isham, una dirección de fotografía de Declan Quinn, una producción cinematografica de Gavin O'Connor ta las productoras New Line Cinema, Solaris Entertainment, O'Connor Brothers y Avery Pix y un elenco d'actors formau por Colin Farrell, Edward Norton, Jon Voight, Noah Emmerich, Jennifer Ehle, John Ortiz, Shea Whigham, Frank Grillo, Lake Bell, Rick Gonzalez, Wayne Duvall, Carmen Ejogo, Ramón Rodriguez, Manny Pérez, Leslie Denniston, Hannah Riggins, Carmen LoPorto, Lucy Grace Ellis, Ryan Simpkins, Ty Simpkins y Maximiliano Hernández, entre d'atros.

Francis Tierney Sr. treballa en a Policía de Nueva York como subchefe, y tamién i treballan su fillo Francis "Franny" Jr. como subinspector, o suyo yerno Jimmy Egan como sarchento y lo suyo nieto Ray como detective. Cuan cuatre oficials de Policía mueren asasinaus en casa d'o narcotraficant Angel Tezo, Francis Sr. diz a Ray que partecipe en a investigación y iste troba que Tezo ha fuyiu, feriu, en un taxi, albandonando-lo dimpués de matar a lo taxista. Jimmy y los suyos companyeros, Kenny Dugan, Reuben "Sandy" Santiago y Eddie Carbone troban o taxi sin que Ray en tienga noticia, porque en realifat éls y los cuatre falleixius fan parte d'un grupo corrupto vinclau a Tezo. Iste, feriu, dispara a lo medico que l'ha curau, dimpués mata a los suyos propios hombres y fuye cuan la Policía el localiza, pero la novia de Tezo explica a Ray que Sandy heba avisau a Tezo d'una redada en a suya casa. Cuan Franny interroga a Sandy iste confiesa que Jimmy heba ninviau a lo grupo a matar a Tezo y robar-li diners y droga en colaboración con un atro narcotraficant rival, Eladio Casado. Cuan a la fin Ray localiza a Tezo, i plega ta trobar-se con que Jimmy l'ha trobau tamién y lo ye torturando. Jimmy fa servir l'arma de Ray ta asasinar a Tezo, presentando a iste como un heroi. Sandy, aclapau, explica toda la historia a un periodista, ta dimpués suicidar-se.

A cinta s'ambienta en a suya epoca actual (2008) en a ciudat de Nueva York (Nueva York); y las suyas escenas se filmoron en ixa mesma ciudat y en os Kaufman Astoria Studios y los Steiner Studios, ubicaus tamién en Nueva York.

*Pride and Glory* ye una cinta que ha recibiu bellas nominacions a bels premios, encara que garra d'istos premios no fa parte d'o conchunto d'os premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 2008.
* Cintas de 2008.

## Referencias

## Vinclos externos
*  ''Pride and Glory'' en Internet Movie Database.
*  ''Pride and Glory'' en Rotten Tomatoes.
*  ''Pride and Glory'' en Box Office Mojo.